फर्जीवाड़ा रोकने कार्ड का नंबर होगा लिंक
महात्मा गांधी रोजगार गारंटी के कार्यो में पारदर्शिता लाने के लिए अब एक और नया कदम उठाया जाएगा। जिले में पंजीकृत मजदूरों के जाॅब कार्ड को आधार कार्ड नंबर से लिंक किया जाएगा। शासन का ये नया आदेश है। जिस तरह रसोई गैस कनेक्शन में सब्सिडी पाने के लिए आधार नंबर लिंक किया गया।
वही फार्मूला अब मनरेगा में भी अपनाया जाएगा। लेकिन ये कोई बिना काम के राहत राशि देने नहीं होगा, बल्कि काम के बाद भुगतान में पारदर्शिता के लिए होगा। इस नियम से मस्टररोल में फर्जीवाड़ा रुकेगा। बिना काम किए किसी भी व्यक्ति की हाजिरी दर्ज नहीं की जा सकेगी। एक व्यक्ति का दो कार्यो में एक साथ भुगतान नहीं किया जा सकेगा।
आधार को जाॅब कार्ड से लिंक करने शिविर जल्द
आधार कार्ड को जाब कार्ड से लिंक करने के लिए ग्रामीणों को किसी तरह की परेशानी नहीं उठानी पड़ेगी। जिला पंचायत व जनपद के अधिकारी गांव गांव शिविर लगाकर ये काम करेंगे। कब कहां शिविर लगेगा। इसकी प्लानिंग की जा रही है। कलेक्टर ने जिला पंचायत में हुई समीक्षा बैठक में शिविर लगाने के निर्देश दिए हैं।
मनरेगा के कार्यो में माॅनीटरिंग करने व जॉब कार्ड का डुप्लीकेशन(नकली) रोकने के लिए आधार कार्ड नंबर लिंक किया जाएगा। इससे मजदूरी भुगतान व हाजिरी में किसी तरह की गड़बड़ी नहीं की जा सकेगी। जल्द ही ग्रामीण क्षेत्र में शिविर लगाकर ये काम किया जाएगा। जेपी ध्रुव, सहायक परियोजना अधिकारी
hin_Deva hin_Deva hin_Deva hin_Deva hin_Deva hin_Deva